Rīgas Starptautiskā ekonomikas un biznesa administrācijas augstskola

Biznesa, mākslas un tehnoloģiju augstskola "RISEBA" ir 1992. gadā dibināta privāta Latvijas augstskola, kas sagatavo speciālistus biznesa un radošajās nozarēs darbam starptautiskā vidē. RISEBA pirmais lielais partneris un līdzdibinātājs bija Mančestras Mākslas un tehnoloģiju koledža. "RISEBA" abreviatūra radusies no augstskolas sākotnējā nosaukuma angļu valodā - Riga International School of Economics and Business Administration (Rīgas Starptautiskā ekonomikas un biznesa administrācijas augstskola). RISEBA piedāvā izglītību bakalaura, maģistra un doktorantūras studiju programmās, biznesa, komunikāciju, audiovizuālo mediju mākslas un arhitektūras virzienos. RISEBA studiju programmas ir akreditētas Latvijas Republikas Izglītības un zinātnes ministrijā. Studenti var izmantot RISEBA piedāvātās starptautiskās iespējas, augstskola ieguvusi European Foundation for Management Development (EFMD) programmu akreditāciju EPAS, kā arī ieguvusi Starptautiskā menedžmenta attīstības asociācijas dinamiskās sabiedrībās (CEEMAN) starptautiskās kvalitātes akreditāciju (International Quality Accreditation). Studiju programmas bakalaura studiju programmas: Arhitektūra, Audiovizuālā mediju māksla, Biznesa psiholoģija, Eiropas biznesa studijas, Jaunuzņēmumu ekonomika un finanses, Sabiedrisko attiecību un reklāmas menedžments, Uzņēmējdarbības vadība. maģistra studiju programmās: Arhitektūra, Biznesa stratēģiskā vadība, Jaunie mediji un audiovizuālā māksla, Lielo datu analītika, Personāla vadība, Projekta vadība, Starptautiskais bizness, Starptautiskās finanses, Uzņēmējdarbības vadība, Vadības psiholoģija un supervīzija, Sabiedriskās attiecības un digitālā komunikācija, Veselības vadība, Sporta vadība. Doktora studiju programmās var studēt Biznesa vadību un Mediju Mākslu un radošās tehnoloģijas. Vairākas studiju programmas var apgūt arī tālmācībā. Fakultātes Augstskolas galvenā ēka atrodas Meža ielā 3 Rīgā, augstskolas fakultātes atrodas Durbes ielā 4, H2O 6 arhitektūras un mediju centrā. Arhitektūras un dizaina fakultāte Mediju un radošo tehnoloģiju fakultāte Biznesa un ekonomikas fakultāte Attēlu galerija Atsauces Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Rīgas Starptautiskā ekonomikas un biznesa administrācijas augstskola. Skatīt arī Latvijas augstskolu reitings